**VAŽNO! OBAVIJEST O BESPLATNOJ ŠKOLSKOJ KUHINJI**

I ove nastavne godine Osnovna škola Laslovo uključuje se u projekt „Osiguravanje školske prehrane za djecu u riziku od siromaštva'' s ciljem osiguranja besplatnog obroka za učenike.

**Kriteriji za sufinanciranje školskog obroka iz projekta ''Osiguravanje školske prehrane za djecu u riziku od siromaštva'' su:**

**1. Djeca nezaposlenih roditelja, odnosno korisnika zajamčene minimalne naknade ili druge naknade sukladno Zakonu o socijalnoj skrbi (doplata za pomoć i njegu, osobna invalidnina i sl.)**. Dokazuje se potvrdom ustanove za zapošljavanje o nezaposlenom roditelju/staratelju koji se vodi u evidenciji nezaposlenih osoba, rješenjem Centra za socijalnu skrb.

**2. Djeca samohranih roditelja i djeca bez roditeljske skrbi**

Dokazuje se preslikom presude nadležnog suda o razvodu braka roditelja, a za umrlog roditelja izvatkom iz matične knjige umrlih. Ukoliko je dijete bez oba roditelja dokazuje se  preslikom izvatka iz matične knjige umrlih.

**3. Djeca koja se nalaze u višečlanoj obitelji s troje ili više djece čija primanja ne prelaze 1.000,00 kuna po članu obitelji**

Dokazuje se potvrdom o visini prihoda svih članova zajedničkog kućanstva u zadnja tri mjeseca (iz radnog odnosa, mirovine i drugo) te izjavom o članovima zajedničkog kućanstva.

**Molimo roditelje koji ostvaruju pravo na besplatan obrok za djecu prema navedenim kriterijima, da se s traženom dokumentacijom jave u Osnovnu školu Laslovo najkasnije do 11. rujna 2017. godine!**